- Hindi News
- National
- जनजातीय उत्सव: 84खंभों की छतरी पर 10 राज्यों के 150 कलाकारों ने दी प्रस्तुति
जनजातीय उत्सव: 84खंभों की छतरी पर 10 राज्यों के 150 कलाकारों ने दी प्रस्तुति
बूंदी|देश कीसांस्कृतिक विविधता के रंग शनिवार शाम एक मंच पर देखने को मिले। उत्तर क्षेत्र सांस्कृतिक केंद्र, पटियाला (सांस्कृतिक मंत्रालय) एवं जिला प्रशासन की ओर से 84 खंभों की छतरी पर दो दिवसीय जनजातीय उत्सव का पंजाब के राज्यपाल वीपीसिंह बदनौर ने शुभारंभ किया। देश के अलग-अलग राज्योंं से आए जनजातीय कलाकारों ने नृत्यों की बेहतरीन प्रस्तुतियां देकर सभी का मन मोह लिया। इस उत्सव में देश के 10 राज्यों के 150 कलाकार भाग ले रहे हैं। कलाकारों की एक लय-ताल ने समा बांध दिया। छत्तीसगढ़ के गोर माडिया नृत्य में कलाकारों ने अलग-अलग आकृतियों के ढोल बजाते हुए नृत्य किया। शिकार के बाद उत्साह का प्रदर्शन करने वाले इस नृत्य में महिला कलाकार हाथों में छोटे आकार के भाले लिए हुए थीं पुरुष मुखौटे पहने हुए थे। दक्षिण भारत में कर्नाटक के गौरवारा कुनिथा नृत्य में कलाकारों ने डमरू बजाते हुए नृत्य किया।
केशवरंगमंच पर आज सांस्कृतिक कार्यक्रम
केशवरायपाटन. जनजातीयउत्सव के तहत चर्मण्यवती नदी के तट केशव रंगमंच पर रविवार शाम को सांस्कृतिक कार्यक्रम के मुख्य अतिथि सांसद ओम बिरला होंगे। ईओ महेश योगी ने बताया कि कार्यक्रम में उत्तरी राज्यों के 150 कलाकारों की टीम द्वारा अपने-अपने प्रदेश की लोक संस्कृति को नृत्य के माध्यम से प्रस्तुत किया जाएगा।
संबंधित|6पर
tgl_Latn sot_Latn hin_Deva hin_Deva hin_Deva hin_Deva hin_Deva mag_Deva